paragraph_text: Gospodarstvo Nigerije predstavlja nacionalno gospodarstvo Savezne Republike Nigerije. Unatoč naftnom bogatstvu, nigerijsko gospodarstvo je dugo vremena bilo opterećeno političkom nestabilnošću, korupcijom, neodgovarajućom infrastrukturom i slabim upravljanjem. Civilni i vojni političari su u proteklih nekoliko desetljeća pronevjerili velike financijske iznose. Pod novom demokratski izabranom Vladom, postupno su pokrenute gospodarske reforme. Naftni sektor još uvijek čini 20% BDP-a, sudjeluje s oko 95% u ukupnom izvozu i doprinosi 65% proračunskih prihoda.